CELEX: 62010TN0181
Language: fi
Date: 2010-04-23 00:00:00
Title: Asia T-181/10: Kanne 23.4.2010 — Reagens v. komissio

3.7.2010   
            
            
               FI
            
            
               Euroopan unionin virallinen lehti
            
            
               C 179/42
            
         Kanne 23.4.2010 — Reagens v. komissio
   (Asia T-181/10)
   2010/C 179/74
   Oikeudenkäyntikieli: englanti
   
      Asianosaiset
   
   
      Kantaja: Reagens SpA (San Giorgio di Piano, Italia) (edustajat: solicitor B. O’Connor ja asianajajat L. Toffoletti, D. Gullo ja E. De Giorgi)
   
      Vastaaja: Euroopan komissio
   
      Vaatimukset
   
   
               —
            
            
               on kumottava komission 23.2.2010 tekemä päätös, joka tehtiin asiakirjoihin tutustumista koskevan uudistetun pyynnön GESTDEM 2009/5145 (SG.E.3/HP/cr-Ares (2010)95823) yhteydessä
            
         
               —
            
            
               komissio on velvoitettava asettamaan yleisesti saataville riidanalaisen päätöksen sivulla 3 luetellut asiakirjat (ei-luottamuksellisessa muodossa)
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan SEUT 263 artiklan nojalla kumottavaksi komission 23.2.2010 tekemän päätöksen, joka tehtiin asiakirjoihin tutustumista koskevan uudistetun pyynnön GESTDEM 2009/5145 (SG.E.3/HP/cr-Ares (2010)95823) yhteydessä ja joka liittyy asetuksen (EY) N:o 1049/2009 (1) mukaiseen menettelyyn. Päätös koski pyyntöä tutustua asiakirjoihin, jotka liittyvät pyyntöihin maksukyvyttömyyden huomioon ottamisesta EY 81 artiklan ja ETA-sopimuksen 53 artiklan rikkomisen perusteella kantajalle määrätyn sakon yhteydessä (asia COMP/38589 — lämpöstabilisaattorit).
   Vaatimustensa tueksi kantaja vetoaa seuraaviin kanneperusteisiin:
   
                
            
            
               Komissio teki ilmeisen oikeudellisen virheen soveltaessaan laajasti asetuksen N:o 1049/2001 4 artiklassa tarkoitettuja poikkeuksia.
            
         
                
            
            
               Komissio teki lisäksi ilmeisen oikeudellisen virheen, kun se epäsi pyynnön tutustua asiakirjoihin yritysten kaupallisten etujen ja tutkimuksen tarkoituksen suojelemisen perusteella.
            
         
                
            
            
               Komissio loukkasi myös kantajan oikeutta tutustua asiakirjojen ei-luottamuksellisiin versioihin asetuksen N:o 1049/2001 mukaisesti, kun se ei antanut kantajan tutustua osittain näihin asiakirjoihin.
            
         
                
            
            
               Lopuksi komissio loukkasi hyvän hallinnon, luottamuksensuojan ja hallinnon lainalaisuuden periaatteita, kun se ei antanut kantajan tutustua tietoihin, jotka olivat tarpeen sen selvittämiseksi, miten komissio soveltaa sakkojen määrän laskennasta annettujen suuntaviivojen (2) 35 kohtaa.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  Suuntaviivat asetuksen N:o 1/2003 23 artiklan 2 kohdan a alakohdan mukaisesti määrättävien sakkojen laskennasta (EUVL 2006, C 210, s. 2).